****

**REPUBLIKA HRVATSKA**

**SISAČKO MOSLAVAČKA ŽUPANIJA**

**OPĆINA LIPOVLJANI**

**JEDINSTVENI UPRAVNI ODJEL**

KLASA:

URBROJ:

Lipovljani,

Temeljem točke 13. Programa sufinanciranja novog zapošljavanja u 2024. godini na području Općine Lipovljani (Službeni vjesnik, broj: 13/24) od 29. veljače 2024. godine, Jedinstveni upravni odjel Općine Lipovljani objavljuje

**Javni poziv za „Program sufinanciranja novog zapošljavanja u 2024. godini na području Općine Lipovljani“**

I.

Predmet Javnog poziva je dodjela sredstava potpore Općine Lipovljani za sufinanciranje novog zapošljavanja te samozapošljavanja s ciljem direktnog utjecaja na brži razvoj poduzetništva na području Općine Lipovljani.

Sredstva iz stavka 1. ove točke su bespovratna.

II.

Korisnici sredstava iz točke 1. ovoga poziva mogu biti:

* obrtnici sa sjedištem na području Općine Lipovljani,
* mali poduzetnici (prosječan broj radnika tijekom poslovne godine ne prelazi 50), sa sjedištem tvrtke na području Općine Lipovljani i min. 50% u privatnom vlasništvu,
* poduzetnici/obrtnici korisnici mjera HZZ-a za sufinanciranje samozapošljavanja ako je tvrtka/obrt koji se osniva min. 50% u privatnom vlasništvu,
* srednji poduzetnici (prosječan broj radnika tijekom poslovne godine ne prelazi 250), sa sjedištem na području Općine Lipovljani i min. 50% u privatnom vlasništvu,
* pravo na korištenje sredstava po ovom Programu ne mogu ostvariti obrtnici/poduzetnici za novozaposlene, obrtnici/poduzetnici za samozapošljavanje za novozaposlene osobe na radnim mjestima koji se bave točenjem pića, kockanjem, kladioničarskim i sličnim djelatnostima.

III.

Kod kandidiranja za sredstva projekta obvezno je ispuniti sljedeće uvjete:

* da korisnik sredstava/poslodavac ispunjava uvjete iz točke 2. ovog Poziva,
* obveza poslodavca je da zadrži postojeći broj zaposlenih dok traje dodijeljena potpora,
* novozaposlenu osobu sufinanciranu iz ovog Programa poslodavac mora zadržati najmanje 24 mjeseca od dana zaključenog Ugovora o zapošljavanju,
* osoba koju poslodavac prijavljuje kao novozaposlenu osobu mora se voditi u Evidenciji nezaposlenih osoba u HZZ-u, Područni ured Kutina, ispostava Novska.
* da su podmirene sve porezne obveze prema važećim zakonima RH,
* da su podmirene sve obveze prema Općini Lipovljani.

Poduzetnici/obrtnici korisnici mjera HZZ-a za sufinanciranje samozapošljavanja, ako podnose zahtjev za sredstva po ovom Programu moraju ispunjavati sljedeće uvjete:

* da korisnik sredstava /poslodavac ispunjava uvjete iz točke 2. ovoga Poziva,
* da je poslodavac korisnik mjera HZZ-a za sufinanciranje samozapošljavanja,
* obveza poslodavca je zadržati poslovanje tvrtke/obrta najmanje dvije godine od dana registracije tvrtke/obrta registrirane tijekom 2024. godine,
* da su podmirene sve porezne obveze prema važećim zakonima RH,
* da su podmirene sve obveze prema Općini Lipovljani.

IV.

Korisnik sredstava iz ovog Programa/poslodavac podnosi zahtjev za sredstva Općini Lipovljani nakon zaključenog Ugovora o zapošljavanju s novozaposlenom osobom najkraće na rok od 24 mjeseca.

Uz zahtjev se prilaže sljedeća dokumentacija:

* opći podaci o podnositelju zahtjeva (naziv, sjedište, OIB, djelatnost, telefon/faks, Poslovna banka, broj žiro računa),
* Izjavu ovjerenu kod javnog bilježnika o broju stalno zaposlenih osoba,
* presliku obrtnice i/ili presliku Rješenja o upisu u obrtni registar,
* izvadak iz sudskog registra Trgovačkog suda (preslik),
* Izjavu ovjerenu kod javnog bilježnika da će se zadržati postojeći broj zaposlenih najmanje 24 mjeseca od dana zaključenog Ugovora s novozaposlenom osobom za koju je podnesen zahtjev za sufinanciranje,
* presliku Ugovora o zapošljavanju s novozaposlenom osobom (jednom ili više njih),
* dokaz da je novozaposlena osoba bila na Evidenciji nezaposlenih osoba u HZZ-u, Područni ured Kutina, ispostava Novska.
* dokaz podnositelja zahtjeva da su podmirene sve porezne obveze prema RH te sve financijske obveze prema Općini Lipovljani.

Korisnik sredstava iz ovog Programa uz mjeru HZZ-a sufinanciranje zapošljavanja podnose zahtjev za sredstva Općine Lipovljani nakon ishođenja dokumentacije za korištenja mjera HZZ-a, uz zahtjev se podnosi sljedeća dokumentacija:

* opći podaci o podnositelju zahtjeva (naziv, sjedište, OIB, djelatnost, telefon/fax, poslovna banka, broj žiro računa),
* presliku dokumenta po kojem je odobreno korištenje mjera HZZ-a sufinanciranje zapošljavanja,
* Izjavu ovjerenu kod javnog bilježnika da će novoosnovana tvrtka/obrt poslovati najmanje dvije godine od registracije iste,
* presliku obrtnice i/ili presliku Rješenja o upisu u obrtni registar,
* izvadak iz sudskog registra Trgovačkog suda (preslik),
* dokaz podnositelja zahtjeva da su podmirene sve obveze prema RH i Općini Lipovljani,

V.

Korisnici sredstava iz ovog Programa zahtjev mogu podnijeti do 30. studenog 2024. godine.

Sredstva se odobravaju za poticanje novih zapošljavanja u poduzetništvu i obrtu u sljedećim iznosima:

* 2.000,00 eura za jednu novozaposlenu osobu koju zapošljava prvi puta, sa područja Općine Lipovljani, sa stupnjem obrazovanja VŠS i VSS i/ili prvostupnik/baccalaureus i mag. struke na radnom mjestu VŠS ili VSS struke,
* 1.500,00 eura na jednu novozaposlenu osobu koju zapošljava prvi puta sa područja Općine Lipovljani sa stupnjem obrazovanja SSS i VKV na radnom mjestu SSS i VKV struke i
* 1.000,00 eura za jednu novozaposlenu osobu koju zapošljava prvi puta sa područja Općine Lipovljani sa stupnjem obrazovanja NKV i bez zanimanja.

Isti iznos prema stručnoj spremi primjenjuju se i kod sufinanciranja samozapošljavanja.

VI.

Zahtjeve za sredstva po ovom Javnom pozivu Općinski načelnik će riješiti u roku od 30 dana od dana podnošenja istih i o istima donijeti Odluku.

Sredstva se uplaćuju na žiro račun podnositelja zahtjeva u roku od 60 dana od dana donošenja pozitivne Odluke.

VII.

Zahtjevi za dodjelu sredstava i pripadajuća dokumentacija dostavljaju se Jedinstvenom upravnom odjelu Općine Lipovljani, Trg hrvatskih branitelja 3, 44322 Lipovljani, putem pošte ili osobno.

Dodatne informacije mogu se dobiti u Jedinstvenom upravnom odjelu Općine Lipovljani ili na telefon 044/676-004, 044/676-933.

Sve informacije u svezi Javnog poziva i Programa sufinanciranja novog zapošljavanja na području Općine Lipovljani u 2024. godini mogu se vidjeti na web stranici Općine Lipovljani [www.lipovljani.hr](http://www.lipovljani.hr/).

Ovaj Javni poziv ostaje otvoren do 30. studenog 2024. godine.

Pročelnica:

Danijela Matejaš, dipl. iur.